CELEX: 32011R0655
Language: mt
Date: 2011-06-28 00:00:00
Title: Regolament ta’ Implimentazzjoni tal-Kunsill (UE) Nru 655/2011 tat- 28 ta’ Ġunju 2011 li jtemm il-miżuri anti-dumping applikabbli għall-importazzjonijiet ta’ kumarina li joriġinaw mir-Repubblika Popolari taċ-Ċina

|






Regolament ta’ Implimentazzjoni tal-Kunsill (UE) Nru 655/2011 tat- 28 ta’ Ġunju 2011 li jtemm il-miżuri anti-dumping applikabbli għall-importazzjonijiet ta’ kumarina li joriġinaw mir-Repubblika Popolari taċ-Ċina  

Official Journal L 180 , 08/07/2011 P. 0001 - 0002



		Regolament ta’ Implimentazzjoni tal-Kunsill (UE) Nru 655/2011tat- 28 ta’ Ġunju 2011li jtemm il-miżuri anti-dumping applikabbli għall-importazzjonijiet ta’ kumarina li joriġinaw mir-Repubblika Popolari taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra r-Regolament tal-Kunsill (KE) Nru 1225/2009 tat- 30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea [1] ("ir-Regolament bażiku"), u b'mod partikolari l-Artikoli 9 u 11(2) tiegħu,Wara li kkunsidra l-proposta mressqa mill-Kummissjoni Ewropea wara li kkonsulta mal-Kumitat Konsultattiv,Billi:1. PROĊEDURA1.1. Miżuri fis-seħħ(1) Il-miżuri fis-seħħ bħalissa huma dazju anti-dumping definittiv impost mir-Regolament tal-Kunsill (KE) Nru 654/2008 [2] fuq importazzjonijiet ta’ kumarina li joriġinaw mir-Repubblika Popolari taċ-Ċina, kif estiż għall-importazzjonijiet ta’ kumarina kkonsenjati mill-Indja, mit-Tajlandja, mill-Indoneżja u mill-Malasja, kemm jekk iddikjarati li joriġinaw mill-Indja, mit-Tajlandja, mill-Indoneżja u mill-Malasja kif ukoll jekk le, u impenn aċċettat minn produttur Indjan wieħed (Atlas Fine Chemicals Pvt. Ltd) [3].1.2. Raġunijiet għar-reviżjoni(2) Il-Kummissjoni ġiet infurmata li l-uniku produttur tal-kumarina, li jikkostitwixxi l-industrija tal-Unjoni fl-investigazzjoni li wasslet għall-impożizzjoni tal-miżuri eżistenti, iddeċieda li jwaqqaf il-produzzjoni tal-kumarina fl-Unjoni fl-aħħar ta’ Awwissu 2010.1.3. Bidu(3) Għaldaqstant, il-Kummissjoni, wara konsultazzjoni mal-Kumitat Konsultattiv, tat bidu, permezz ta’ nota ppubblikata f'Il-Ġurnal Uffiċjali tal-Unjoni Ewropea [4], għal reviżjoni interim parzjali limitata għall-aspetti ta’ ħsara tal-miżuri anti-dumping applikabbli għall-importazzjonijiet ta’ kumarina li toriġina mir-Repubblika Popolari taċ-Ċina, kif estiż għall-importazzjonijiet ta’ kumarina konsenjati mill-Indja, mit-Tajlandja, mill-Indoneżja u mill-Malasja, kemm jekk dikjarati li joriġinaw mill-Indja, mit-Tajlandja, mill-Indoneżja u mill-Malasja kif ukoll jekk le.(4) Il-Kummissjoni avżat uffiċjalment lill-produtturi tal-Unjoni u lir-rappreżentanti tar-Repubblika Popolari taċ-Ċina bil-bidu tal-investigazzjoni ta’ reviżjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu seduta fil-limitu taż-żmien stipulat fl-avviż ta’ bidu.1.4. Il-prodott rivedut(5) Il-prodott taħt reviżjoni huwa kumarina, li toriġina mir-Repubblika Popolari taċ-Ċina, li bħalissa huwa klassifikabbli fi ħdan il-kodiċi NM ex29322100 ("il-prodott ikkonċernat").2. SEJBIET U TMIEM IL-PROĊEDIMENT(6) L-investigazzjoni kkonfermat li l-uniku produttur tal-Unjoni tal-prodott ikkonċernat għalaq permanentement il-faċilità ta’ produzzjoni tiegħu f'Awwissu 2010.(7) Il-Kummissjoni tqis li l-proċediment attwali għandu jitwaqqaf peress li l-investigazzjoni tar-reviżjoni ma sabet l-ebda kunsiderazzjoni li turi li dan it-tmiem ma jkunx fl-interess tal-Unjoni. Il-partijiet interessati ġew mgħarrfa b'dan u ngħataw l-opportunità li jikkummentaw. Ma tressqu l-ebda kummenti li jindikaw li dan it-tmiem ma jkunx fl-interess tal-Unjoni.(8) Il-Kummissjoni għalhekk tikkonkludi li l-proċediment anti-dumping li jikkonċerna l-importazzjonijiet tal-prodott ikkonċernat fl-Unjoni għandu jintemm.ADOTTA DAN IR-REGOLAMENT:Artikolu 1Il-miżuri anti-dumping li jikkonċernaw l-importazzjonijiet ta’ kumarina li attwalment jaqgħu taħt il-kodiċi NM ex29322100 u li joriġinaw mir-Repubblika Popolari taċ-Ċina, kif estiżi għall-importazzjonijiet konsenjati mill-Indja, it-Tajlandja, l-Indoneżja u l-Malasja, sew jekk ikunu ddikjarati bħala li joriġinaw mill-Indja, it-Tajlandja, l-Indoneżja u l-Malasja u sew jekk le, huma b'dan revokati u l-proċediment li jikkonċerna dawn l-importazzjonijiet huwa mitmum.Artikolu 2Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.Dan ir-Regolament għandu jorbot fl-intier tiegħu u għandu jkun direttament applikabbli fl-Istati Membri kollha.Magħmul fil-Lussemburgu, it- 28 ta’ Ġunju 2011.Għall-KunsillIl-PresidentFazekas S.[1] ĠU L 343, 22.12.2009, p. 51.[2] ĠU L 183, 11.7.2008, p. 1.[3] ĠU L 1, 4.1.2005, p. 15.[4] ĠU C 299, 5.11.2010, p. 4.--------------------------------------------------